Diari Oficial de la Generalitat Valenciana


Sumari del DOGV 6496, del 06-04-2011 (2011/3933)

RESOLUCIÓ de 8 de març de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es fa pública la dotació pressupostària definitiva per a l'exercici 2011 prevista en la Resolució de 21 de gener de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides a empreses: creació d'empreses de base tecnològica, investigació i desenvolupament tecnològic per a PIME i grans empreses, i es modifica la composició de la comissió.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3933


Data del document
:   08-03-2011

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 8 de març de 2011, del president de l'Institut de la Petita i Mitjana Indústria de la Generalitat Valenciana (IMPIVA), per la qual es fa pública la dotació pressupostària definitiva per a l'exercici 2011 prevista en la Resolució de 21 de gener de 2010, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes dirigides a empreses: creació d'empreses de base tecnològica, investigació i desenvolupament tecnològic per a PIME i grans empreses, i es modifica la composició de la comissió. [2011/3933]  
  
Per Resolució de 21 de gener de 2010, del president de l'IMPIVA, es van convocar les ajudes dirigides a empreses: creació d'empreses de base tecnològica, investigació i desenvolupament tecnològic per a PIME i grans empreses (DOCV núm. 6201, de 8 de febrer de 2010), i es va establir el pressupost de l'esmentada convocatòria per a l'exercici 2011 amb caràcter estimatiu, d'acord amb les prescripcions contingudes en el Reglament de la Llei 38/2003, de 17 de novembre, General de Subvencions, aprovat per Reial Decret 887/2006, de 21 de juliol. Atés que el dit import ha sigut modificat després de l'aprovació de la Llei de Pressupostos de la Generalitat, es procedix a través d'esta resolució a la publicació de la quantia definitiva, sense perjudici de posteriors modificacions.  
Així mateix, i en virtut de la delegació que la Direcció General d'Economia ha efectuat en l'IMPIVA pel que fa a la verificació administrativa establida en l'article 13 del Reglament (CE) 1828/2006, que fa que l'IMPIVA passe a tenir la condició d'organisme col·laborador en verificació administrativa, resulta necessari modificar la composició de la comissió encarregada d'elevar proposta de concessió d'ajudes, ja que l'esmentada delegació implica que la verificació ha de ser realitzada per personal independent d'aquell que intervinga en el procés de selecció i concessió de les subvencions. Contribuïx, a més a més, a la necessitat de modificar els components de la comissió, l'organigrama de l'IMPIVA aprovat amb posterioritat a l'aprovació de la convocatòria.  
  
En virtut d'això anterior i de conformitat amb el que s'ha disposat en l'article 1.4 de l'Ordre de la Conselleria d'Empresa, Universitat i Ciència de 12 de desembre de 2006, resolc:  
  
Article 1   
Es fa pública la dotació pressupostària per a 2011 dels programes continguts en la Resolució de 21 de gener de 2010 del president de l'IMPIVA en els termes que s'indiquen a continuació:  
  
- A càrrec de la línia pressupostària T6722000:  
Programa d'Investigació i Desenvolupament Tecnològic per a Grans Empreses: 5.000.000 euros.  
Programa d'Investigació i Desenvolupament Tecnològic per a PIME: 55.243.676 euros.  
Programa de Creació d'Empreses de Base Tecnològica: 1.350.000 euros.  
  
- A càrrec de la línia pressupostària T6721000:  
Programa Expandix: 3.150.000 euros.  
  
Article 2  
Es modifica l'article 10 de la Resolució de 21 de gener de 2010, Concessió de les ajudes, en concret la composició de la comissió encarregada d'elevar proposta al president de l'IMPIVA en la forma que s'indica a continuació:  
  
- President: el director general de l'IMPIVA.  
- El director d'Innovació.  
- El director de Servicis.  
- El cap de l'Àrea d'Investigació i Desenvolupament Tecnològic.  
- La cap de l'Àrea de Gestió.  
- La cap del Servei de Coordinació.  
- La cap del Departament Jurídic.  
- Un tècnic de l'Àrea de Gestió, que actuarà com a secretari amb veu però sense vot.  
  
  
DISPOSICIÓ FINAL ÚNICA  
  
La present resolució entrarà en vigor el dia de hui.  
  
València, 8 de març de 2011.- El president de l'IMPIVA: Vicente Rambla Momplet.